सर्दियों का मौसम की शुरूआत हो चुकी है और इस मौसम में मूंगफली खाने का अपना अलग ही मजा है। स्वाद के साथ-साथ यह सेहत के लिए भी मूंगफली बहुत फायदेमंद है। इसे सस्ता बादाम भी कहा जाता है। क्योंकि इसमें लगभग वो सारे तत्व पाए जाते हैं जो बादाम में होते हैं लेकिन सस्ती कीमत पर। मूंगफली में सेहत का खजाना छिपा हुआ होता है, इसके नियमित सेवन से कब्ज की समस्या दूर हो जाती है। यह पाचन क्रिया को भी बेहतर रखने में मददगार है साथ ही इसके सेवन से गैस व एसिडिटी की समस्या से तो राहत मिलती ही है, पेट के कैंसर की संभावना भी कम हो जाती है।